Tartu Rahvaraamatukogu Selts
Tartu Rahvaraamatukogu Selts oli 1913. aastal asutatud selts, mis pani aluse Tartu linnaraamatukogule. Selts avas esimese avaliku raamatukogu 1913. aasta 7. aprillil Raatuse tänaval karskusseltsi Karskuse Sõber ruumides. Raamatuid annetasid mitu seltsi, Tartu kirjastajad ja raamatukaupmehed. Asutamisaastal oli raamatukogus 1180 eesti- ja 750 venekeelset raamatut. Loodud raamatukogu andis selts 1920. aastal üle linnavalitsusele.